สวัดดีค่ะคุณ รบกวนสอบถามค่ะ เมื่อ3วันก่อนลูกชายเดินเล่นพลาดไปเหนีบยเศษกระจกเข้าที่ส้นเท้าแผลกว้างประมาณ1.5ซม.ลึกน่าจะประมาณ1ซม.แม่ก็ล้างแผลด้วยน้ำสะอาดห้ามเลือดและใส่เบตาดีนและปิดแผลไว้ และผ่านไปก็ล้างแผลวันละ1ครั้งควบคู่ทานยาแก้ปวดแก้อักเสบ มาถึงวันนี้ปากแผลปิด อยากจะถามคุณว่าหลังจากนี้ต้องปิดแผลต่อไปไหมคะ หรือเปิดเอาไว้ดี รบกวนด้วยค่ะ
สวัสดีค่ะ หากบาดแผลเปิดที่ลูกชายเป็นนั้น ปากแผลปิดสนิทดี ไม่มีอาการปวดแผล ไม่มีกดเจ็บรอบแผล รอบๆ ปากแผลไม่มีลักษณะที่บวม แดง แสดงว่าแผลหายดีแล้ว ไม่จำเป็นต้องปิดแผลต่อไป อย่างไรก็ตามแผลที่เพิ่งหายได้ไม่นาน ผิวหนังจะยังไม่แข็งแรงเท่าผิวหนังปกติ หากโดนกระทบกระแทกที่รุนแรง อาจทำให้แผลเกิดการฉีกขาดออก หรือติดเชื้อแทรกซ้อนได้ ดังนั้นแนะนำให้หลีกเลี่ยงกิจกรรม กีฬา การออกกำลังกายต่างๆ ที่มีการกระแทกต่อเท้าโดยตรงไปก่อน เช่น การกระโดดเชือก บาสเก็ตบอล การวิ่งทางไกล วิ่งขึ้นเขา เป็นต้นนอกจากนี้หากลูกชายเคยฉีดวัคซีนป้องกันบาดทะยักครั้งสุดท้ายเกิน 10 ปีมาแล้ว ควรไปฉีดวัคซีนบาดทะยักกระตัุ้นด้วยค่ะ